ตลาดหุ้นเอเชียปรับตัวขึ้นบ่ายนี้ ขานรับมุมบวกเศรษฐกิจสหรัฐ
ตลาดหุ้นเอเชียส่วนใหญ่ปรับตัวขึ้นในการซื้อขายภาคบ่ายวันนี้ เนื่องจากนักลงทุนมีมุมมองที่เป็นบวกเกี่ยวกับเศรษฐกิจสหรัฐภายหลังจากที่ประธานธนาคารกลางสหรัฐ (เฟด) สาขาแอตแลนตา ได้ออกมาแสดงความเห็นเกี่ยวกับช่วงเวลาในการปรับขึ้นอัตราดอกเบี้ย โดยนักลงทุนต่างรอดูการเปิดเผยข้อมูลการผลิตจีน
22 ก.ย. 2558

ตลาดหุ้นเอเชียส่วนใหญ่ปรับตัวขึ้นในการซื้อขายภาคบ่ายวันนี้ เนื่องจากนักลงทุนมีมุมมองที่เป็นบวกเกี่ยวกับเศรษฐกิจสหรัฐภายหลังจากที่ประธานธนาคารกลางสหรัฐ (เฟด) สาขาแอตแลนตา ได้ออกมาแสดงความเห็นเกี่ยวกับช่วงเวลาในการปรับขึ้นอัตราดอกเบี้ย โดยนักลงทุนต่างรอดูการเปิดเผยข้อมูลการผลิตจีน
ดัชนี FBMKLCI ตลาดหุ้นมาเลเซียปิดภาคเช้าที่ 1,636.70 จุด ลดลง 2.77 จุด, -0.17% ดัชนี HSI ตลาดหุ้นฮ่องกงปิดภาคเช้าที่ 21,913.70 จุด เพิ่มขึ้น 156.77 จุด, +0.72% ดัชนี SENSEX ตลาดหุ้นอินเดียเปิดวันนี้ที่ 26,274.37 จุด เพิ่มขึ้น 81.39 จุด, +0.31%
นายเดนนิส ล็อคฮาร์ท ประธานเฟด สาขาแอตแลนตา กล่าวว่า เขายังคงหวังว่าเฟดจะปรับขึ้นอัตราดอกเบี้ยในปีนี้ ทั้งนี้ นายล็อดฮาร์ทคาดการณ์ว่า แนวโน้มเศรษฐกิจที่แข็งแกร่งของสหรัฐจะทำให้เฟดปรับขึ้นอัตราดอกเบี้ยก่อนสิ้นปีนี้ อย่างไรก็ดี เขาระบุว่า ความไม่แน่นอนเกี่ยวกับแนวโน้มเศรษฐกิจ และตลาดที่ไม่มีเสถียรภาพ จะทำให้เฟดชะลอการปรับขึ้นอัตราดอกเบี้ยในช่วงนี้
ส่วนจีนจะเปิดเผยข้อมูลดัชนีผู้จัดการฝ่ายจัดซื้อ (PMI) ภาคการผลิตเบื้องต้นเดือนก.ย. ในวันพรุ่งนี้ เวลา 8.45 น.ตามเวลาไทย